ദേശീയ ഗെയിംസിൽ മികവ് തെളിയിച്ച കേരളത്തിന്റെ താരങ്ങൾക്ക് സംസ്ഥാന സർക്കാരിന്റെ അംഗീകാരം . 68 താരങ്ങൾക്ക് സർക്കാർ ജോലിക്കുളള നിയമന ഉത്തരവ് മുഖ്യമന്ത്രി കൈമാറി . വ്യക്തിഗത ഇനത്തിൽ മികച്ച പ്രകടനവും ടീം ഇനങ്ങളിൽ സ്വർണവും നേടിയവർക്കാണ് നിയമനം നൽകിയത് . വിവിധ വകുപ്പുകളിൽ സൂപ്പർ ന്യൂമററി തസ്തികകൾ സൃഷ്ടിച്ച് എൽ ഡി ക്ലർക്കായാണ് നിയമനം . ഗെയിംസിൽ വെങ്കലവും വെളളിയും നേടിയ 84 പേർക്ക് പൊതുമേഖല സ്ഥാപനങ്ങളിൽ ഉടൻ നിയമനം ൻതകുമെന്ന് മുഖ്യമന്ത്രി പിണറായി വിജയൻ പറഞ്ഞു . ർ കേരളത്തിന് വേണ്ടി മത്സരിച്ച നാല് അയൽസംസ്ഥാന താരങ്ങൾക്കും നിയമനം കിട്ടി . ഇതിൽ രണ്ടുപേർമാത്രമാണ് ചടങ്ങിനെത്തിയിരുന്നത് . ജന്മനാട്ടിൽ കിട്ടാത്ത അംഗീകാരം കേരളത്തിൽ നിന്ന് കിട്ടിയപ്പോൾ പറഞ്ഞറിയിക്കാനാവാത്ത സന്തോഷം . മുതിർന്ന കായിക താരങ്ങളും പരിശീലകരും ചടങ്ങിനെത്തി .